Το διάσημο ινδικό butter chicken (Μurgh makhani, αλλιώς, κοτόπουλο με βούτυρο)
Το ινδικό κοτόπουλο με βούτυρο, γνωστό ως butter chicken, κατά κόσμον Μurgh makhani! Το αγαπάμε και ήρθε η ώρα να το φτιάξουμε στο σπίτι. Μια συνταγή απίστευτης νοστιμιάς!
800 γρ. φιλέτο από μπούτι κοτόπουλου, χωρίς δέρμα, σε κομμάτια των 40 γρ.  , 200 ml ζωμός κοτόπουλου, λίγος ψιλοκομμένος κόλιανδρος (ή μαϊντανός),  120 γρ. γιαούρτι αγελάδας, στραγγιστό, 1 σκελίδα σκόρδο, λιωμένη, 1 κουτ. σούπας φρέσκο τζίντζερ, τριμμένο,  2 κουτ. γλυκού έτοιμο μείγμα garam masala (στα σούπερ μάρκετ και στα καταστήματα με έθνικ προϊόντα), 1 κουτ. γλυκού κουρκουμάς σε σκόνη  , 1 κουτ. γλυκού κύμινο σε σκόνη, 1 κουτ. γλυκού (ή λιγότερο) τσίλι σε σκόνη,  λίγο αλάτι, 30 γρ. ghee* ή βούτυρο κλαριφιέ ή απλό βούτυρο, 30 ml ελαιόλαδο       , 250 γρ. ξερό κρεμμύδι, ψιλοκομμένο, 2 σκελίδες σκόρδο, λιωμένες, 2 πράσινες πιπερίτσες τσίλι, ψιλοκομμένες, 1 κουτ. σούπας τριμμένο φρέσκο τζίντζερ ,  1½ κουτ. γλυκού κύμινο σε σκόνη, 1½ κουτ. γλυκού έτοιμο μείγμα garam masala, 1 κουτ. γλυκού κόλιανδρος σε σκόνη , περίπου 20 φυστίκια κάσιους, ανάλατα, 400 γρ. πασάτα ντομάτας, 200 ml ζωμός κοτόπουλου,  1 κουτ. γλυκού (ή λιγότερο) σκόνη τσίλι ,  1 κουτ. σούπας ζάχαρη (προαιρετικά) ,  240 γρ. κρεμ φρες ή ξινόκρεμα ή σμετάνα (σε μεγάλα σούπερ μάρκετ και μαγαζιά με ρωσικά προϊόντα) ή κρέμα γάλακτος με λίγες σταγόνες λεμόνι , 1/2 κουτ. γλυκού τσιμένι (μοσχοσίταρο) σε σκόνη, 50 γρ. βούτυρο αγελαδινό, κρύο, σε μικρά κομμάτια, λίγο αλάτι
Για να ετοιμάσουμε το κοτόπουλο Μurgh makhani, κάνουμε ως εξής: Σε ένα μπολ ανακατεύουμε όλα τα υλικά για τη μαρινάδα. Προσθέτουμε τα κομμάτια κοτόπουλου και ανακατεύουμε για να καλυφθούν καλά. Σκεπάζουμε το μπολ με διάφανη μεμβράνη και αφήνουμε το κοτόπουλο να μαριναριστεί για 6 ώρες, σε θερμοκρασία δωματίου.Προθερμαίνουμε το γκριλ. Περνάμε τα κομμάτια κοτόπουλου σε 4 μακριές μεταλλικές σούβλες (όπως κάνουμε σουβλάκια) και τις στερεώνουμε στα χείλη ενός ταψιού στο οποίο ρίχνουμε τον ζωμό κοτόπουλου.Τοποθετούμε το ταψί σε σχάρα, σε ένα από τα ψηλότερα ράφια του φούρνου, και ψήνουμε για 20-25 λεπτά, γυρίζοντας μία δύο φορές τις σούβλες για να ψηθεί ομοιόμορφα το κοτόπουλο.Σε μια κατσαρόλα ζεσταίνουμε το ghee και το ελαιόλαδο σε μέτρια φωτιά και σοτάρουμε το κρεμμύδι μέχρι να πάρει χρυσαφένιο χρώμα, για περίπου 15 λεπτά. Προσθέτουμε το σκόρδο, τις πιπερίτσες τσίλι, το τζίντζερ, το κύμινο, το garam masala και τον κόλιανδρο και σοτάρουμε για 1 λεπτό, ανακατεύοντας. Ρίχνουμε τα κάσιους και σοτάρουμε για άλλο 1 λεπτό. Στη συνέχεια ρίχνουμε τον πουρέ ντομάτας, τον ζωμό κοτόπουλου και τη σκόνη τσίλι, ανακατεύουμε και αφήνουμε να πάρουν μία βράση σε δυνατή φωτιά. Χαμηλώνουμε τη θερμοκρασία και σιγοβράζουμε για περίπου 15 λεπτά ή μέχρι η σάλτσα να δέσει καλά, να γίνει πηχτή. Αποσύρουμε από τη φωτιά, ρίχνουμε την καυτή σάλτσα στον πολυκόφτη και την πολτοποιούμε καλά για περίπου 3 λεπτά. Την αδειάζουμε ξανά στην κατσαρόλα και προσθέτουμε τη ζάχαρη (αν θέλουμε), την κρεμ φρες (ή ξινόκρεμα ή σμετάνα), αλάτι και το τσιμένι. Ανακατεύουμε καλά.Ρίχνουμε στη σάλτσα το ψημένο κοτόπουλο, δυναμώνουμε λίγο τη φωτιά μέχρι η σάλτσα να πάρει μία βράση και αποσύρουμε από τη φωτιά. Προσθέτουμε το βούτυρο, κομμάτι κομμάτι, ανακατεύοντας απαλά κάθε φορά, μέχρι να λιώσει το καθένα, να ενσωματωθεί στη σάλτσα και να της δώσει βελούδινη υφή. Μοιράζουμε το κοτόπουλο Μurgh makhani σε πιάτα, σκορπίζουμε τον ψιλοκομμένο κόλιανδρο και συνοδεύουμε με ρύζι μπασμάτι.
Γιαούρτι,Κάσιους,Κοτόπουλο,Κρέμα Γάλακτος,Ξηροί καρποί,Πουλερικά